הוועדה המיוחדת לפניות הציבור, כנסת 16, פרוטוקול מספר , 2004-07-06 00:00

מרינה סולודקין: שלום לכם, אני רוצה לפתוח את הישיבה של ועדת פניות הציבור.

מרינה סולודקין: אני חברת הכנסת סולודקין ממפלגת הליכוד עכשיו.

מרינה סולודקין: הרב אייכלר הסכים שתהיה ישיבה של בית הקברות ללא-יהודיים באשקלון וביקש ממני להיות יושבת הראש של הישיבה.

מרינה סולודקין: לפני שאתם פניתם לחברת הכנסת לשעבר סופיה לנדבר ואליי, הרבה אנשים מאשקלון , קריית גת ומקומות אחרים, היו תלונות על מצב של בית הקברות ללא-יהודיים באשקלון, שהוא מאוד לא בסדר.

מרינה סולודקין: ואנחנו קיימנו כאן בעזרת ולדימיר את הישיבה וגם סיור בבית הקברות גם באשקלון, גם היינו בקריית-גת אני חושבת וגם בבאר-שבע – במנוחה נכונה.

מרינה סולודקין: אחר כך היינו עם נציגים של משרדים שהיו בישיבה, החלטנו צעדים, איך לשפר את המצב, איך לשפר את מה שיש, במיוחד באשקלון שאני גם חושבת שהעיר הזאת גם מקבלת פניות יום יום מתושבי אשקלון והאיזור.

מרינה סולודקין: אחר- כך אתם יודעים שעברנו הרבה מאוד אבל חייבים שינויים גם בממשלה וגם במשרדים ולזמן מה אנחנו איבדנו את הכתובת בגלל ההתפרקות של משרד הדתות ואני עוד פעם התחלתי לקבל את פניות הציבור בשטח שהמצב לא השתפר.

מרינה סולודקין: והסיבה העיקרית לכינוס הועדה, הייתה פניה של חברת הכנסת סופיה לנדבר שהיא יושבת ראש של התאחדות ליוצאי ברית המועצות, שארגון שלה גם מקבל פניות אלה, ואי אפשר להסביר לאנשים אחרי שנתיים שהכנסת עשתה תשומת לב לכל המצב של בית הקברות ששיפרו בשטח מינימלי, ואין קו הגיוני שזו מצווה יהודית בין הראשונות במעלה בחלקה של לא יהודים באשקלון.

מרינה סולודקין: אז היום אנחנו בועדה שלנו מתכוונים לשמוע איזה שינויים יש.

מרינה סולודקין: דבר שני – איזה משרדים צריכים לעשות כל דבר כדי לגמור ולסיים את העניין בכבוד, כי אני חושבת – עבר זמן, וזה לא רק לא כבוד לציבור שמשפחות שלכם רואים את המצב.

מרינה סולודקין: זה גם לא כבוד למדינת ישראל, למשרדים וגם לעיר אשקלון וגם לכולנו.

מרינה סולודקין: אז אני רוצה עכשיו לשמוע את המשרדים.

יעקב מרגי: אולי את הפונה – הוא יוכל להסביר את הבעיה.

רעיה אדלשטיין: אתה יכול לדבר עברית?

ולדימיר לוייב: לא.

מרינה סולודקין: את תתרגמי את מה שהוא אומר.

ולדימיר לוייב: אני פה כנציג של אנשים שבנם קבור שם באשקלון.

ולדימיר לוייב: בשנת 2002 פניתי לחברת הכנסת סולודקין.

מרינה סולודקין: הוא לא היחיד שפנה .

ולדימיר לוייב: כתבתי לה מכתב עם כל הבעיה שקורה שם בבית הקברות באשקלון.

ולדימיר לוייב: העניין הועבר לוועדה לפניות הציבור שישב בה לנדאו.

מרינה סולודקין: והיתה תקשורת בשפה הרוסית ובכל ברית המועצות לשעבר הראו את מצב של בית הקברות באשקלון, עם המשפטים הנכונים איך זה נראה.

ולדימיר לוייב: אחרי שפירסמו את העניין בתקשורת, פנו אלי הרבה מאוד אנשים שהמשפחות שלהן קבורות באשקלון.

ולדימיר לוייב: חשוב מאוד שהדבר ייכנס לסדר היום כי הם לא יודעים את השפה ולא יודעים למי לפנות ולא יודעים מי יוכל לעזור להם.

מרינה סולודקין: אני מבקשת לדעת מה קורה שם היום.

ולדימיר לוייב: יש הזנחה בבית הקברות.

ולדימיר לוייב: עובדים מסביב לבית העלמין.

ולדימיר לוייב: אין גדר, יש כביש, עושים חלוקה בין הקבורה היהודית לקבורה הלא-יהודית.

ולדימיר לוייב: יש כניסה נפרדת לבית הקברות, מסביב.

ולדימיר לוייב: אף אחד לא מתייחס למה שיש בפנים.

ולדימיר לוייב: חלק מהמצבות שיפצו.

ולדימיר לוייב: המשפחות - מי שהיתה להם יכולת כלכלית שיפצו לבד את המצבות.

ולדימיר לוייב: אנשים שמגיעים לא יכולים לראות את מה שקורה והחליטו לשפץ את זה בעצמם מי שיש לו יכולת כלכלית.

ולדימיר לוייב: המשפחה הזאת שיפצה את המצבה של בנם, עכשיו עשר שנים, אני פגוע מאוד.

ולדימיר לוייב: גידלתי זקן ואמרתי: כל עוד המצבה לא תשופץ לא אוריד את הזקן.

מרינה סולודקין: יש שאלות לחבר הכנסת מרגי.

יעקב מרגי: כללית החלקה היא לא יהודית?

שמעון נבון: בית העלמין באשקלון נפתח בשנת 6-1985 ונפתחה שם חלקה לא יהודים.

שמעון נבון: התיקצוב שלה היה בידי חברת איי.

שמעון נבון: אס.

שמעון נבון: מתל-אביב, והאחריות לקבורה.

מרינה סולודקין: שעכשיו בבית משפט, נכון?

שמעון נבון: נכון.

מרינה סולודקין: גם אנחנו תרמנו לזה שהיא בבית משפט עכשיו.

שמעון נבון: אנחנו לא תרמנו בזה לכלום ...

מרינה סולודקין: אני אומרת, שזה מושחת לגמרי, שזה גם פלילי ואז גם פנינו לרשויות, למשטרה, ולכל מיני גורמים.

שמעון נבון: חברת איי.

שמעון נבון: אס.

שמעון נבון: טיפלה בכל הקבורה כשנתיים בערך או שנה וחצי, היום זה בבית המשפט בבאר שבע.

שמעון נבון: מה שקורה במשפט על מה שקורה באשקלון זה למעשה על עבירות פליליות של אנשים מועצה הדתית ועובדי החברה.

שמעון נבון: עכשיו, נכון שחלק משירותי הקבורה שניתנו על ידי המועצה הדתית "לילך" ואיי.

שמעון נבון: אס.

שמעון נבון: , גם זה נתון עכשיו בתביעה משפטית בבית המשפט.

מרינה סולודקין: זה היה ביולי 2002.

שמעון נבון: ואז התקבלו מספר תלונות.

שמעון נבון: תבינו – כל העניין של כניסת המצבות היא בעיה של ריכוז טוטאלי.

שמעון נבון: זה לא משנה אם אותם עשרים או שלושים מצבות היו שוקלים אותם היום והיום מבצעים אותם ועושים עבודות ניקוז בעשרות אלפי שקלים, זה לא היה פותר את הבעיה.

שמעון נבון: בגלל מיקומו של בית העלמין שנמצא במידרון הנמוך של בית העלמין.

שמעון נבון: יש לנו עכשיו שוב עבודות ניקוז די נרחבות.

שמעון נבון: צריך להרים אותן היום בשטח היות ולפני חודשיים אני ראיתי את התוכניות.

שמעון נבון: התוכניות יקרות מאוד, של מאות אלפי שקלים.

שמעון נבון: זה לא שיקול הצבא או אחד או שניים מאחר ותהיה בעיה נוספת, שתבינו, אם לא יעשו את עבודת התשתית מסביב, כבישים, שבילים, נקזים, כל מה שצריך כדי שיהיו תנאים נורמאלים של בית עלמין נורמאלי, אצל בית עלמין יהודי כמו אצל בית עלמין לא יהודי, לא עשינו שום דבר.

שמעון נבון: באשקלון יש מלא מצבות שקרסו.

שמעון נבון: בקרית-גת קרסו מאתיים מצבות.

שמעון נבון: זו לא הבעיה.

שמעון נבון: הבעיה היא בעיה כללית, בעיה של עבודה בנושא תשתיות בבתי עלמין.

שמעון נבון: ולכן, עד היום אני מבין שנותרו בסביבות שנים-עשרה מצבות פגועות בצורה קלה עם נטייה, מה שנקרא ותשעה במצב הרבה יותר קשה והרבה יותר מסובך.

מרינה סולודקין: את הנתונים האלה אנחנו ראינו.

מרינה סולודקין: יש לנו דו"ח טוב מאוד מהמצב הנוכחי.

מרינה סולודקין: עשרה מצבות כבר אותרו.

מרינה סולודקין: משפחות הנפטרים לשם שיוך המצבה.

מרינה סולודקין: שתים עשרה מצבות – משפחות הנפטרים טרם אותרו ולכן אמנם הן זקוקות לשיפוץ קל, כך שאף אם לא תאותרנה משפחות הנפטרים אין כל בעיה לשפץ.

מרינה סולודקין: ואתה אמרת, עשרה כבר נשארו?

שמעון נבון: תשעה.

מרינה סולודקין: תשעה.

מרינה סולודקין: תשעה מצבות?

מרינה סולודקין: משפחות הנפטרים טרם אותרו ומצב המצבות קשה ויש לפרקן.

מרינה סולודקין: יש לנו נקודה, אבל מה שאני אומרת, איתור של משפחות נעשה עם פרסומים בעיתונות.

שמעון נבון: עשינו פרסומים.

שמעון נבון: אני ביקשתי בזמנו, לפני שנתיים שיפרסמו בבית העלמין ועל בית העלמין ובכל מקום מודעות כאלה למקרה שיש מצבות כאלה שיש משפחה שהמצבה שלה קרסה נא לפנות לטלפון איקס או למשרדי המועצה הדתית.

שמעון נבון: אבל לא זאת הנקודה, שתבינו את זה.

מרינה סולודקין: הנקודה היא כסף לתשתיות.

שמעון נבון: לא, לא.

שמעון נבון: הנקודה היא אחרת.

שמעון נבון: מצבות ויסוד המצבות הן באחריות המשפחה.

שמעון נבון: המדינה לא ממנת לא את נושא המצבות ולא את יסוד המצבות, קרי, אם הולכים לקבלן מצבות שמבצע עבודה לא טובה ותשתית רעועה, עם בעיה של גשם אפילו הכי פשוט שיכול לקרות, יכול לנתק את המצבה, וזאת נקודת הנחה חשובה.

שמעון נבון: לכן הנושא של שיקום מצבות הוא בעייתי בכל הארץ.

שמעון נבון: יש לנו מאות אלפים של מצבות בישראל, ואני מתחייב על המספר מאות אלפים, יש לנו בעיות קשות.

שמעון נבון: יש קריסה בצפת, בהר הזיתים.

שמעון נבון: השיקום של המצבות שקורסות עולה הון תועפות.

יעקב מרגי: זה לא הון תועפות.

שמעון נבון: אני אישית לוחץ על הרבה חברות קבורה במדינת ישראל לממן מהמקורות שלהן את המימון.

שמעון נבון: אנחנו מנסים לדבר על ליבם, מכספם שיבצעו את העבודות.

שמעון נבון: ישנם מקרים מיוחדים שהם כן מקימים מצבות, ואני אסביר את זה בצורה מסודרת.

שמעון נבון: רק אדם עני גמור, שיש לו קרוב משפחה בישראל שזה, הורה, בן זוג או ילדיו של הנפטר, במשך שתים עשרה חודשים מיום הקבורה לא הוקמה מצבה, אנחנו מממנים, יותר נכון – אוצר המדינה באמצעות כספי הביטוח הלאומי מממנים את המצבות האלה.

שמעון נבון: מי מקים, איך שמקימים – הכל מתבצע דרך החברות הקוברות.

שמעון נבון: דהיינו – אם זה החברה באשקלון, אז זה באשקלון.

שמעון נבון: לאלה שיש משפחות, ויש בני זוג, ויש ילדים ויש הורים שהמצבה הוקמה על חשבונם והמצבה קרסה עקב תשתית רעועה שקבלן המצבות הקים, זו בעיה ללכת לקבלן המצבות.

יעקב מרגי: אבל שמעון, תסכים איתי, זה ניקוז, זה לא קבלן המצבות.

שמעון נבון: לא.

שמעון נבון: אני אומר, לא הבנת אותי.

שמעון נבון: למה אני אומר שביקשתי שיעשו את הנושא של ניקוז שם – כי היא, זה לא שהיא לא הייתה קיימת.

שמעון נבון: הייתה בעיה, אם תשימו לב, בבית העלמין באשקלון, על משטחי הקבורה יש סחף.

שמעון נבון: בשביל למנוע את זה ביקשנו לעשות עבודות ניקוז מתחת לאדמה.

שמעון נבון: לעשות שינוי מעברים ושינוי שבילים בצורה מסודרת וגם שבית העלמין ייראה בצורה מכובדת.

מרינה סולודקין: וסיימתם עם העבודה הזאת?

שמעון נבון: העבודה לא הסתיימה, זה ייקח עוד הרבה זמן, אולי חודשיים, שלושה, אבל אני ביקשתי שיסיימיו אותה עד החורף.

מרינה סולודקין: עד החורף?

שמעון נבון: כן.

מרינה סולודקין: אתם בטוחים?

שמעון נבון: המימון, תבינו – הוא בא ממני, מהביטוח הלאומי, המימון הזה נעשה על ידי משרד הדתות, על ידי משרד ראש הממשלה והוא שמימן את זה.

מרינה סולודקין: אני אישית פניתי לראש הממשלה ולמשרד ראש הממשלה כמה פעמים.

יעקב מרגי: זה לא משרד השיכון?

קריאה: לא.

מרינה סולודקין: כן, כן.

מרינה סולודקין: פנינה סלומון נציגה של משרד ראש הממשלה.

פנינה סלומון: אני רוצה לחזק את שמעון ולעודד, אולי זה יעודד את המשפחה שהתלוננה, ואני הייתי שם בשטח וראיתי, ומתוקף תפקידי שאני מטיילת בכל הארץ, אני מטיילת בכל הארץ, שהמצב של היהודים לא פחות רעוע מהמצב של הלא-יהודים.

שמעון נבון: זה משמח.

פנינה סלומון: לא משמח.

פנינה סלומון: אני פשוט רוצה להגיד, לחזק אותך, כמה המצב עגום שממש איך אמרת שורה תחתונה – לכבד את הנפטר.

מרינה סולודקין: מתמודדים עם טלויוזיות רוסיות.

פנינה סלומון: מי כמוני שרוצה לכבד את היהודים, ולא-יהודים – זה מתוקף תפקידי וזה נושא אנושי.

פנינה סלומון: למשל, אם הייתם מבקרים בקדימה.

פנינה סלומון: אני מתביישת בתור יהודיה להיות שם, איך שהמצב נמצא.

פנינה סלומון: בטבריה, בצפת, המצב – אני הייתי שם עם צוות של עשרה איש, עם ראש העיר של צפת, אני ממש בכיתי שם.

מרינה סולודקין: אל תמשיכי, בגלל שאנחנו היינו עם הועדה בבית הקברות קרית-גת שזה בית הקברות היהודי, והיה ריח.

מרינה סולודקין: ואיזה ריח היה.

מרינה סולודקין: נורא.

מרינה סולודקין: אנחנו כמעט התעלפנו כולנו.

פנינה סלומון: נורא.

יעקב מרגי: פנינה, אני הייתי ואני מכיר את זה, בעברי הייתי אחת-עשרה שנה ראש מועצה דתית ובחברה קדישא הגדולה.

יעקב מרגי: העניין הוא כזה.

יעקב מרגי: חברה קדישא אשקלון, מועצה דתית אשקלון, קיבלה את זה לפני שנתיים עם גיבנת.

יעקב מרגי: לגבי המצב של התשתיות אני הייתי בתמונה.

יעקב מרגי: צריך שם לפחות כמה מאות אלפי שקלים.

יעקב מרגי: השאלה היא איפה בדיוק עומדים כל תקציבי הפיתוח לקבורה שהיה במשרד הדתות.

יעקב מרגי: איפה זה עומד, אם תוכלי לומר לנו?

פנינה סלומון: טוב, זה בעיה שאנחנו עברנו ממשרד הדתות למשרד ראש הממשלה, ועכשיו אין לנו לא אבא ולא אמא במשרד הזה.

יגאל יאסינוב: רגע, רגע, יש לי שאלה.

יגאל יאסינוב: את רוצה, את אמרת שאתם לא קיבלתם את התקציבים שהייתם צריכים לקבל תקציבים לטיפול טכני בקברים.

יגאל יאסינוב: אתם לא קיבלתם את זה?

פנינה סלומון: אנחנו קיבלנו, אבל לא לגבי המצבות.

יגאל יאסינוב: רגע.

יגאל יאסינוב: אנחנו מדברים על תשתית.

יגאל יאסינוב: בואו נפריד.

יגאל יאסינוב: אנחנו עכשיו מדברים על כסף לתשתית.

יגאל יאסינוב: אתם שנתיים מטפלים בחלקה הזאת, ובשנתיים היו תקציבים .

פנינה סלומון: נכון, היה בג"ץ - - -

יגאל יאסינוב: קיבלתם תקציבים או לא קיבלתם תקציבים?

פנינה סלומון: לא קיבלנו.

פנינה סלומון: היה בג"ץ.

שמעון נבון: זה נידון עד היום בבג"ץ בפניה - - -

פנינה סלומון: נכון.

שמעון נבון: יש בעיה עם התקציב הזה, הוא תקוע בבג"ץ .

מרינה סולודקין: הנה, יש לי שאלה מעשית.

מרינה סולודקין: רק רגע.

מרינה סולודקין: אני מחר אצל מנכ"ל ראש הממשלה.

מרינה סולודקין: אני אגיד שאתם זקוקים לכסף והעניין של ניקוז.

יעקב מרגי: של הגוש הזה, הלא יהודי.

יעקב מרגי: תנו לנציג אשקלון להשמיע את דברו.

מרינה סולודקין: נציג של המועצה הדתית אשקלון – בבקשה.

אלי יפרח: אני שנה פלוס מנהל החברה קדישא באשקלון.

אלי יפרח: המצב הוא עגום.

אלי יפרח: לא רוצה לצער, אבל גם לא יכול לעודד את כולם פה.

אלי יפרח: הבאתי תמונות מאתמול, פשוט מאתמול, תעיינו בהם ותראו שמה שניסינו לעשות, ואני מחזק את דברי שמעון, שקודם כל לטפל טיפול שורש בבעיה העיקרית.

אלי יפרח: עכשיו יש לנו כמה דברים שהם מציאות שקשה להתעלם ממנה.

אלי יפרח: דבר ראשון – זה הנושא של התשתית – איך בנו בהתחלה.

אלי יפרח: בנו את זה לעניות דעתי בצורה חובבנית.

מרינה סולודקין: לא, זה פלילי.

אלי יפרח: פלילית – זה כבר נידון בבית המשפט.

אלי יפרח: בנו את זה בצורה חובבנית.

יעקב מרגי: זה החלקה הלא יהודית?

אלי יפרח: כן.

אלי יפרח: זו צורה עגומה.

אלי יפרח: אני רוצה לומר לכם שאנחנו מטפלים, יש לי עוד שני בתי עלמין של יהודים ויש לי עוד בית עלמין שהוא במצב הרבה הרבה יותר גרוע, אבל אנחנו דווקא נותנים פה דגש, כי איך אנחנו מצטיירים פה בעיני העולם, זה מה שחשוב לנו, באמת.

אלי יפרח: זה מה שחשוב, ואחרי זה נעבור לשם.

אלי יפרח: תראו איזה דברים, תמונה עדכנית מאתמול.

מרינה סולודקין: השאלה היתה ברורה.

מרינה סולודקין: כמה כסף אני צריכה לבקש מחר ממשרד ראש הממשלה?

אלי יפרח: התחייבו למשרד לעניני דתות לתת תקציב של מאתיים חמישים ושישה אלף שקל, על סמך ההתחייבות הזאת, עדיין לא קיבלנו, על סמך ההבטחות – עיניכם רואות – תראו איזה עבודה התבצעה שם, על ידי עובדים שלנו וקבלנות.

אלי יפרח: זה לא מספיק, אבל מה שחשוב, אנחנו פותרים את הבעיה העיקרית של הסחף, וזה הדבר הראשון ששמתי דגש לעשות אותו, לפני שאני מתחיל לעשות את העניין של המצבות.

אלי יפרח: למצבות אנחנו זקוקים להרבה כסף.

מרינה סולודקין: אבל אמרת לפני זה שזה עניין של המשפחות.

אלי יפרח: כן, אני אומר שוב.

אלי יפרח: אני מוכן לקחת את הפרוייקט הזה, אבל לא את כל המשפחות.

אלי יפרח: אותם מצבות שקריסה שלהם הייתה בגלל התשתית, אז האחריות שלהם זה אחריות של מדינה, זאת אומרת שחברה קדישא או משהו אחר.

קריאה: מי החליט שזה יהיה חברה קדישא?

יעקב מרגי: חברה קדישא לקחה על עצמה את העניין .

אלי יפרח: אני לא אומר מי אשם.

יעקב מרגי: המדינה חייבת פה להתערב.

יעקב מרגי: זה לא ייפתר, אני אומר לכם מניסיון.

יעקב מרגי: חברה קדישא היא פה מייצגת את מוסדות המדינה, כי היא קיבלה את זה.

אלי יפרח: אני יכול להשלים עוד משפט?

אלי יפרח: כי זה חשוב.

אלי יפרח: ואני פה פונה אליכם כנבחרי ציבור, כי זה חשוב.

אלי יפרח: זה באמת חשוב.

אלי יפרח: מי שמתעסק ובונה, וגם ציין את זה לפני כן, בבניית המצבות – זה קבלני מצבות.

אלי יפרח: ללא שום פיקוח, הם לא מורשי מקום.

אלי יפרח: אין להם סטנדרטים בבנייה.

אלי יפרח: הם פשוט – אני אומר לכם, זו תופעה לא רק באשקלון, זו תופעה ארצית.

מרינה סולודקין: ארצית.

אלי יפרח: אנשים פשוט נופלים בפח.

יולי תמיר: כל אחד יכול להיות קבלן מצבות?

אלי יפרח: כל אחד.

אלי יפרח: כל מי שעולה על רוחו יכול.

מרינה סולודקין: זה היה עד לפני שנתיים, מי שחיפש, יש מקצוע - - -

יעקב מרגי: יולי, זה מניסיון – צריך תאריך לידה ומצפון ברמה הכי נמוכה.

יולי תמיר: זה יכול להיות גם חבר כנסת.

יגאל יאסינוב: זה אפילו לא עומד במצפון יחד עם זה.

יגאל יאסינוב: אני קיבלתי טלפונים אפילו בלילה.

אלי יפרח: אני חושב אפילו אישית, אם ייתנו לנו משהו כמו מאתיים אלף שקל, המקום הזה יהיה גן עדן עד כמה שאפשר להגיד על המקום הזה גן עדן.

מרינה סולודקין: מאתיים אלף שקל גן עדן.

מרינה סולודקין: זה ניסוח טוב.

אלי יפרח: אני רציני, עד כמה שיכול.

יעקב מרגי: אני אומר לכם מניסיון – אלה סדרי הגודל.

אלי יפרח: אני מזמין אתכם, דרך אגב.

אלי יפרח: אני רוצה.

אלי יפרח: תגיעו לראות.

אלי יפרח: אנחנו אגב, לקחנו את עניין הקבורה ותבואו לראות את השינויים.

אלי יפרח: אז גם דברים שצריך לתת ח"ח תבואו לראות גם כן.

מרינה סולודקין: כשאני אהיה אצל אבא שלי בבית עלמין היהודי, אז אני אגיע בכוחות עצמי לקטע הרוסים.

אלי יפרח: דרך אגב, יש גם קיר הנצחה.

אלי יפרח: תתייחסו גם לזה – לקיר ההנצחה.

אלי יפרח: יש רעיון שעלה ועשינו קיר הנצחה לכל אלה שבאו מחוץ לארץ והשאירו את היקרים שלהם שמה, דבר יפיהפה – אפשר לראות אותו, עשינו אותו בעלות מינימאלית, ואפשר לכבד כל משפחה ומשפחה – זה מופיע.

אלי יפרח: דרך אגב, לגבי האדון הזה, אני מוכן לעזור לו באופן אישי, הוא לא פנה אליי.

אלי יפרח: אף אחד לא פנה אליי.

אלי יפרח: אני אישית ואני אעזור לו .

אלי יפרח: אנחנו נסדר לו את המצבה ונדאג שיתגלח כמה שיותר מהר.

אלי יפרח: אני מבטיח לכם.

יעקב מרגי: יפה, יישר כוח.

מרינה סולודקין: אבל יש לנו עניין לטפל בכל החלקה וכל המצבות.

מרינה סולודקין: יש לך שאלה?

יגאל יאסינוב: כן, יש לי שאלה, אבל דווקא השאלה הזאת מי שיכול לענות לי שהיה בתפקיד הזה והוא יודע אולי יותר טוב.

יגאל יאסינוב: בזמן הקצאת קרקע לבית עלמין לפי מה שאני זוכר, זה עובר דרך תוכנית מתאר, זה עובר דרך ועדת תיכנון אזורי וכל זה.

יגאל יאסינוב: כשאני מגיע לבית הקברות להקצות שטח שבוודאות הוא לא מתאים לקבורה, ורוצים עוד שהמצבות יהיו בסדר, ואז איך שאני הבנתי, יכול להיות ששטח שהוקצה לבית הקברות, הטיפול בתשתית בשטח כזה יעלה בצורה כזו, בסכום כזה שאי אפשר יהיה לטפל בזה, ואז נגיע למצב כמו שיש לנו בבית עלמין כזה או שנגיע למצב שבית הקברות לא ייפתח ולא תהיה קבורה.

אלי יפרח: אין ספק שייתנו לך את השטח הכי הכי לא מבוקש.

יעקב מרגי: הרי לא ייתנו לך שטחים מבוקשים לצורך בניה.

יעקב מרגי: אני אגיד לך – בבאר-שבע, בידידיה ובעובדה היה איגוד על בית העלמין החדש בבאר שבע.

יעקב מרגי: חלקו במילוי.

יעקב מרגי: אני קיבלתי את בית העלמין בגוש שבע המפורסם.

יעקב מרגי: עשינו שטויות.

יעקב מרגי: חשבנו שנטפל בזה.

יעקב מרגי: היו מצבות כמו בתמונות.

יעקב מרגי: ככה חשבנו – משפחות אמרו, יש סחף תת-קרקעי, אולי הנפטרים נעלמו.

יעקב מרגי: בדקנו – הם לא נעלמו.

יעקב מרגי: עשינו עבודות הידוק ממש בצער ע לקבר, עשינו ממש שכבות סמט לחזק את זה, ושוב היו סדקים.

יעקב מרגי: הייתי צריך להשקיע כמעט רבע מיליון שקל לקידוח כלונסאות בעומק של חמש עשרה מטר לאורך שתי צלעות של הגוש כדי למנוע סחף תת קרקעי ואני חושב שנפתרה הבעיה, אבל אין ספק, זה קיים.

יעקב מרגי: וועדות התכנון, אם נתקן את זה בחוק, אין לי בעיה גם עם חוק קבלני מצבות.

שמעון נבון: זה נדון בבית המשפט העליון.

שמעון נבון: אמרנו – אל תגעו בזה.

שמעון נבון: הצעתי הצעות.

יגאל יאסינוב: אני יודע איך בירושלים פתרו את הבעיות עם החאפרים.

יגאל יאסינוב: אני אגיד לכם איך.

יגאל יאסינוב: אני אישית קיבלתי רשימה של חמישה עשר או עשרה קבלני מצבות מחברה קדישא, והלכתי לאחד מהם.

יגאל יאסינוב: זאת אומרת שהחברה קדישא המליצה עליהם.

יעקב מרגי: היא יכולה להמליץ על ההגונים.

יגאל יאסינוב: בדיוק.

יולי תמיר: הוא לא יכול ללכת לחברה קדישא ולדעת אם יש רשימות .

יגאל יאסינוב: לא, לא.

יגאל יאסינוב: כשאתה הולך לקבור מישהו, אז קודם כל אתה הולך לחברה קדישא או למנוחה נכונה.

שמעון נבון: קודם כל, כל שטחי הקבורה במדינת ישראל נמצאים בתמ"א 19, יש תוכנית כלל ארצית בנושא הזה.

שמעון נבון: כל אנשי התכנון ובינוי רק בתנאי שני דברים – אל"ף שיתבצע בקרקע קוד בניה כלשהו כאשר על נושא הקבורה עצמו אין צורך באישור ובתוכניות בניה.

שמעון נבון: בסדר?

שמעון נבון: זה באשור ותכנון.

שמעון נבון: זה בנושא הזה של תכנון.

שמעון נבון: היום בכלל כל הנושא של קרקע חייבת לעבור אישור ותכנון.

שמעון נבון: כל הקצאת קרקע חדשה חייבת לעבור אישור ותכנון, מאחר וכל הקבורה היהודית היא לקויה.

מרינה סולודקין: אני רוצה לפנות לנציג של משרד הפנים, כי בדו"ח שלנו אתם כותבים שאף אחד לא פנה ולא ביקש תקציב ממשרד הפנים ממחלקה שלכם של עדות דתיות.

מרינה סולודקין: מי צריך לפנות?

מרינה סולודקין: אני לא חושבת שחברת כנסת מסיעת הליכוד צריכה לפנות.

יעקב מרגי: למשרד הפנים רק רשות מקומית יכולה לפנות, או חברה קדישא.

יעקב סלמה: לא.

יעקב סלמה: אני רוצה להגיד לכם על העדות הלא יהודיות.

יעקב סלמה: אני רוצה להגיד לכם כמה דברים מצב בתי העלמין בין העדות הלא יהודיות, ואני מדבר על המגזר הערבי – הרבה יותר גרוע ממה שיש פה.

יעקב סלמה: הרבה יותר גרוע.

יעקב סלמה: התקציב של אגף בתי קברות לכל בתי העלמין שזה למעלה ממאתיים בתי עלמין.

מרינה סולודקין: אבל אי אפשר להגיד את זה למשפחות.

יעקב סלמה: או.

יעקב סלמה: קי.

יעקב סלמה: , אני אגיד במה אני עובד.

יעקב סלמה: התקציב של שנת 2004 זה מיליון שלוש מאות אלף שקל.

יעקב סלמה: אם מתוך זה ניקח עשרה אחוז לעדה הנוצרית, יוצא מאה שלושים אלף שקל לכל בתי העלמין הנוצרים שזה מעל שלושים בתי עלמין.

יעקב סלמה: עם זה – הרבה אי אפשר לעשות.

יעקב סלמה: אנחנו עובדים במתן סיוע לבתי עלמין.

יעקב סלמה: אנחנו לא מתעסקים עם העבודה וגם לא עם הפיקוח.

יעקב סלמה: ואנחנו עובדים עם הרשויות.

יעקב סלמה: אנחנו מפרסמים בתחילת השנה מודעה בעיתון .

מרינה סולודקין: עיריית אשקלון לא פנתה?

יעקב סלמה: לא פנתה אף פעם.

יעקב סלמה: ולכן גם לא קיבלה בעבר.

מרינה סולודקין: מסקנת ביניים של הוועדה היא לומר לעיריית אשקלון שהם צריכים לפנות למחלקה ולבקש את התקציב הנוסף.

יגאל יאסינוב: לא, אני מבקש לתקן.

יגאל יאסינוב: הועדה מסבירה לעיירה, למועצת העיר ולראש העיר אשקלון שלא שהיא לפנות למשרד הפנים ולבקש - - -

יעקב סלמה: עכשיו, אנחנו בנושא בתי העלמין קבענו קריטריונים משלנו.

יעקב סלמה: בקשות שמגיעות אלינו נבחנות גם בשטח.

יעקב סלמה: אנשים שלנו יוצאים לשטח ובודקים, לפי זה קובעים סדר עדיפויות ובהתאם לגודל הבקשות ולגודל התקציב, אנחנו גם מחלקים את המענק בין אותם בתי עלמין שבסופו של דבר זוכים למשהו.

יעקב סלמה: ואני רוצה לומר שלכם שבסופו של דבר חילקנו בשנת 2003 מאתיים אלף שקל במגזר הנוצרי.

יעקב סלמה: בחלקם הלך למגזר הערבי וחלקם הלך למועצה הדתית.

מרינה סולודקין: מה שמפריע לי – במשפחות מעורבות חברי משפחה הם לא נוצרים- - -

יעקב סלמה: לא חייב להיות.

מרינה סולודקין: זה לא נוצרי.

יעקב מרגי: נוצרי או מוסלמי או רוסי או תורכי .

מרינה סולודקין: מה שחשוב, שכל הציבור שאני מדברת יש גם יהודים ובגלל זה כואב לי כל כך היחס הזה.

יעקב מרגי: אני חייב לומר, וסליחה שאני מערב במשהו.

יעקב מרגי: אני טענתי תמיד שעם קצת רגישות של כל הנוגעים בדבר עם העלייה, את שומעת מרינה?

יעקב מרגי: אם הייתה קצת רגישות, קצת חשיבה של כל הנוגעים בדבר שטיפלו בקבורה עם גלי העלייה ב-1991, הבעיות האלה לא היו צצות.

יעקב מרגי: בבאר שבע אנחנו הקמנו חלקה בתוך בית העלמין לפתרון בעיות כאלה, בתוך בית העלמין היהודי.

יעקב מרגי: ואף אחד לא יודע שזה לא יהודי ואף אחד לא יודע שזה בעייתי, ואני מזמין כל אחד, אם מישהו שם יזהה איפה כל אחד ואיפה מה.

יעקב מרגי: ולצערי הרב אין ביקוש, אין כל כך הרבה- - -

מרינה סולודקין: יעקב, זה לא מופיע בגלל שאתם הפרדתם.

מרינה סולודקין: זה השר שרנסקי.

מרינה סולודקין: הוא בכוונה אמר שאנחנו יודעים שזה דם יהודי.

יעקב מרגי: לפני כן עשיתי את זה אבל מרצוני.

מרינה סולודקין: שבתוך בתי קברות יהיו חלקות ללא יהודים.

שלומית קאולמן: מי ישפץ?

שלומית קאולמן: הבעיה הייתה תשתית.

מרינה סולודקין: אלי סיפר לנו על המצב של התשתית והם עושים עבודות, וגם הועדה וגם אני כאשקלונית אנסה להסביר למשרד ראש הממשלה שזה לא רק עניין פנימי-אשקלוני, אלא גם עניין של העליה הרוסית במדינת ישראל.

מרינה סולודקין: לצערי עכשיו זה גם עניין בינלאומי מה שקורה.

שלומית קאולמן: לא, השאלה היא אם המצבות שצריך לשפץ מי מוכן לממן את זה, כי המשפחות שלא יאותרו או משהו.

יגאל יאסינוב: בסך הכל מדובר על עוד עשרים ושלושה מצבות.

אלי יפרח: לא, אבל שתבינו.

אלי יפרח: כשאני אמרתי עכשיו אתם יכולים להגיע לשטח לראות עשרים ושלוש מצבות שהם הרוסות חלקן במצב קשה וחלקן לא.

אלי יפרח: אבל לא לשכוח שהתשתית שם במצב קשה, היא לא כל כך דבר וזה – חורף הבא ייקרסו לי עוד כמה, ואני צריך לעשות את העבודה.

אלי יפרח: זה לא זה, כשר דיברתי על העבודה נקבתי בסכום.

אלי יפרח: זה סכום מינימלי ביותר.

פנינה סלומון: אני מאוד מבקשת שהדיון הזה, ננצל את הדיון הזה, זה לא רק לאשקלון, עם כל הכבוד לכולם.

פנינה סלומון: זה יהיה שייך לכולם, כי הרבה סובלים מהבעיה הזאת.

פנינה סלומון: יש יותר מאשקלון.

פנינה סלומון: על הבן אדם הזה שבא לפה יהיו עוד עשרה כאלה ואני לא רוצה להגיע לזה.

יגאל יאסינוב: אני מציע שהדיון שלנו יהיה טכני.

מרינה סולודקין: תקדימי.

יגאל יאסינוב: אנחנו מדברים על אשקלון אבל אנחנו בעצם ההשלכות יהיו לכל בתי העלמין גם היהודים וגם הלא-יהודים.

פנינה סלומון: אני חושבת שצריך לנצל את הבמה הזאת- - -

יעקב מרגי: מנחם בגין קבור פה בהר הזיתים.

יגאל יאסינוב: אנחנו מדברים על מערכת הבריאות והדברים מטופלים בסניפים.

פנינה סלומון: אבל אם תהיה פריצה בעוד מקומות, ולעסוק בפורום הזה לנצל את האנשים פה, למה לא?

פנינה סלומון: אנחנו רואים את זה בשטח, לא כבודו.

פנינה סלומון: אני רואה את זה בשטח איך המצב.

יגאל יאסינוב: אני מסכים איתך, אני רק אומר שכל עוד שאנחנו נתחיל לדבר על כל מקום בנפרד, או שעל כל המקומות האחרים, אנחנו היום לא נגיע לשום אתגר.

יגאל יאסינוב: אז אנחנו מדברים על אשקלון כי אנחנו הכנו חומר.

פנינה סלומון: אבל כבודו יודע כמה זמן לוקח לעשות ועידה כזאת שתנהל את כל הישיבה הזאת.

מרינה סולודקין: אבל פנינה, אנחנו קיבלנו מטרה מינימלית ומקסימלית.

מרינה סולודקין: מנימלית – אנחנו רוצים לפתור את הבעיות של אשקלון.

מרינה סולודקין: מקסימלית – אני חושבת שלצערי הרב יהיו עוד פניות ואנחנו נעזור.

פנינה סלומון: את ראית באשקלון - - -

שלומית קאולמן: יושב ראש הועדה הנוכחית, הרב אייכלר אמר שהוא רוצה לטפל בעניין של בתי העלמין, הוא רוצה לקיים ישיבה נוספת במקרו.

שלומית קאולמן: יש לו כוונה לעשות את זה.

פנינה סלומון: יופי, אני אשמח מאוד.

מרינה סולודקין: ואני אומרת, שאנחנו נבקש מהמשרדים גם עזרה.

ולדימיר לוייב: הדיון סטה הצידה וכל הבעיה היא על התשתית של הבניה.

ולדימיר לוייב: כל הבעיה התחילה בהקמה של הקיר.

ולדימיר לוייב: כל הבעיה התחילה כשהקימו שם קיר, חומה, בעקבות זה התחילו השיטפונות.

שמעון נבון: הקיר כל כך רחוק מבית העלמין.

שמעון נבון: אני אגיד לך – עשרים מטר מינימום .

ולדימיר לוייב: הבאתי מומחה לבניה.

ולדימיר לוייב: אני לא בטוח שהשיפוצים שנעשים, ישפרו את המצב .

אלי יפרח: אם הוא רוצה להיות הפרוייקטור התורן, שיבוא, שיעזור לי.

אלי יפרח: שידבר עם מהנדס העיר ויבקש לבצע.

אלי יפרח: יש פה רצון כנה.

אלי יפרח: למרות שהמועצה הדתית באשקלון קיבלה את האחריות רק לפני שנתיים על הקבורה הלא יהודית, יש פה רצון כנה.

אלי יפרח: בואו נבחן את זה.

אלי יפרח: אני מציע שבאמת הפונה יתחבר למנהל החברה קדישא.

יגאל יאסינוב: יש פה שאלה מהותית אחרת.

יגאל יאסינוב: זאת אומרת שלפני שבנו את הקיר המים לא נכנסו לקלונסאות.

מרינה סולודקין: אז אני חושבת שעכשיו אנחנו מבינים את העניין מה שקורה ולועדה יש המלצות.

מרינה סולודקין: יגאל, אתה מוכן לשמוע את ההמלצות של הועדה?

יגאל יאסינוב: כן, אני מוכן.

מרינה סולודקין: הוועדה תפנה למשרד ראש הממשלה בבקשה להעביר את תקציב פיתוח בתי העלמין הלא-יהודיים למשרד הפנים בהקדם האפשרי.

מרינה סולודקין: הוועדה תפנה למועצה הדתית באשקלון בבקשה להמשיך בשיפוץ בית העלמין ולסיים את השיפוץ בהקדם האפשרי לפני החורף.

מרינה סולודקין: הועדה תפנה למוסד הביטוח הלאומי ולאגף לעדות דתיות במשרד הפנים בבקשה לממן במשותף את שיפוץ המצבות.

שלומית קאולמן: למשפחות שלא יוצרות קשר.

שמעון נבון: רק יש לי בעיה אחת.

שמעון נבון: אין לי כסף.

שמעון נבון: אנחנו לא עובדים לפי תקציבים - - -

שלומית: הבעיה היא שאתם אומרים שאתם לא יכולים לגעת במצבה בלי המשפחה.

שמעון נבון: לא, לא הבנתם.

שמעון נבון: בואו נעשה סדר.

שמעון נבון: מה שאני דיברתי, על הנושא של הנפטרים הגלמודים, אני מתחייב שכל נפטר גלמוד במדינת ישראל שעומד בקריטריונים, אני בונה את המצבה שלו.

שמעון נבון: זה משהו אחר, ללא קשר למי הוא ומה הוא.

שלומית קאולמן: הטענה היא שאתם לא תאתרו את המשפחות.

שמעון נבון: יש פה שתי פעולות שצריך לבצע.

שמעון נבון: יש מצבות שצריך לפרק אותן מהיסוד.

שלומית קאולמן: מי מממן?

שמעון נבון: חכי שניה עם הכסף.

שמעון נבון: הכסף לא משחק תפקיד אף פעם.

שמעון נבון: קודם כל צריך לאתר את המשפחות.

שמעון נבון: אותן תשעה- לא אני הולך לאתר, ולא לבצע את העבודה.

שמעון נבון: המועצה הדתית בשיתוף עם חברת אי.

שמעון נבון: אס.

שמעון נבון: מחוייבת לאתר את המשפחות בדרך כלשהי.

מרינה סולודקין: ואם לא?

שמעון נבון: אם לא – יתבעו את המועצה הדתית, אם תבוא משפחה ומישהו נגע במצבה אז יתבעו אותו.

שמעון נבון: אני אומר לכם – ייתבעו אותו.

שמעון נבון: הוא ישלם מאות אלפי שקלים, לא מאה שקל.

יעקב מרגי: מה פתאום נגעתם בזה?

שמעון נבון: זה רכושו, זה ממונו,

מרינה סולודקין: אבל זה לא אצל רוסים.

שמעון נבון: מה זה לא אצל רוסים?

יגאל יאסינוב: מרינה, החוק לצערינו קובע את זה, אבל יש בעיה אחרת.

יגאל יאסינוב: הוא מתייחס רק לחלק מהחוק, כי פה אתה נכנס לחוק שיכון ובינוי שאם אתה פרסמת מודעה בעיתון המקומי אז בעצם אתה יכול עכשיו לתקן, כי אתה נתת – לא זוכר כמה ימים – שלושים יום או משהו כזה ...

מרינה סולודקין: יש לנו סעיף שלישי שקשור לזה: הועדה תפנה למועצה הדתית באשקלון ולעיריית אשקלון בבקשה לפרסם בעיתונות המקומית ברוסית פנייה למשפחות הקבורים הרוסים .

פנינה סלומון: סליחה, עשינו את זה.

ולדימיר לוייב: לא ראיתי את זה.

פנינה סלומון: לא ראה את זה, זה משהו אחר.

פנינה סלומון: "יבואו המשפחות לבדוק את המצבות של יקיריהן".

פנינה סלומון: אני זוכרת את זה לפני שנה-שנה וחצי.

פנינה סלומון: זה שהמשפחות לא ענו זה עניין אחר.

יגאל יאסינוב: אז מותר לכם היום לתקן.

פנינה סלומון: אנחנו פנינו, זה לא חדש.

פנינה סלומון: אני זוכרת שישבתי עם רביב על זה ופירסמנו את זה לפני שנה וחצי.

מרינה סולודקין: אני ממשיכה ואני רוצה עוד פעם לבקש ולפנות לעיתונות הרוסית המקומית כדי לעשות עוד צעד בנושא משפחות הקבורים במקום שהמצבות שלהן זקוקות לשיפוץ ולפנות אליכם.

מרינה סולודקין: אז אנחנו גם נפנה לעיריית אשקלון ולמועצה הדתית, אני אפנה ואדבר על זה – יש לי חמש דקות כל שבוע ברדיו ברוסית, אז אני גם אדבר על זה בלי כסף.

מרינה סולודקין: הוועדה תפנה למוסד לביטוח לאומי ולמשרד הפנים בבקשה לבדוק מבחינה משפטית האם ישנה אפשרות לשפץ את המצבות ולהקים אחרות במקומן גם ללא ידיעת ומעורבות המשפחות.

שלומית קאולמן: גושפנקא משפטית אולי תאפשר לעשות את זה.

מרינה סולודקין: כן.

מרינה סולודקין: הועדה מבקשת מהמועצה הדתית לחדש ולשים בבית העלמין שילוט בשפה הרוסית שמבקש משפחות שמצבות יקיריהן זקוקות לשיפוץ לפנות למועצה.

שלומית קאולמן: יש עוד סעיף: הועדה פונה לעיריית אשקלון לבקש סיוע לשיפוץ בית הקברות הלא-יהודי ממשרד הפנים.

יגאל יאסינוב: יש לי הצעה להוסיף עוד סעיף.

יגאל יאסינוב: אנחנו פונים למשרד הפנים בבקשה לבדוק אפשרות לבדיקה בועדה המרכזית לתכנון ובינוי של המשרד, את כל סוגיית התשתיות בבתי עלמין במדינת ישראל ולבדוק את זה גם בצד המשפטי ושועדה תטפל בעתיד בתוכניות בנייה באזורי בתי העלמין.

יגאל יאסינוב: זו בעצם הסוגיה שהיתה שאם רלוונטי, שהקיר – יכול להיות שפגע בקורה.

מרינה סולודקין: אז זה מסקנות הועדה, ואני מאוד מודה לנציגים של משרדים השונים ולחבריי, חברי הכנסת יגאל יאסינוב ויעקב מרגי שעזרו לי להתחיל לפתור את כל הבעיות האלה.

יגאל יאסינוב: ולפרוטוקול – לא היו פה אופוזיציה וקואליציה, דתיים וחילוניים.

יגאל יאסינוב: אנחנו כולנו פה אחד.

מרינה סולודקין: תודה רבה.